मौलासर | अखिल विश्व गायत्री परिवार राजस्थान के पुष्कर जोन द्वारा स्थानीय आदर्श बाल निकेतन उच्च माध्यमिक विद्यालय में कार्यरत शिक्षक चंद्रप्रकाश दीक्षित को पंडित श्रीराम शर्मा आचार्य उत्कृष्ट शिक्षक सम्मान से नवाजा गया है। संस्कृति ज्ञान परीक्षा के डीडवाना तहसील प्रभारी नंदलाल ने बताया कि उदयपुर में आयोजित कार्यक्रम में शिक्षा विभाग के उप निदेशक शिवजी गौड़ एवं गायत्री परिवार के प्रांतीय संगठन प्रभारी घनश्याम पालीवाल, चक्रधर, सदानंद, रमाकांत आमेटा, रतनलाल उपाध्याय सहित वरिष्ठ परिजनों ने दीक्षित को शॉल एवं प्रशस्ति पत्र प्रदान कर सम्मानित किया। नंदलाल ने बताया कि आदर्श स्कूल कक्षा 6 की बालिका सोनू सैनी ने राज्य स्तर पर द्वितीय स्थान तथा छात्र मोहित जिला स्तर पर प्रथम तथा कृतिका दीक्षित तहसील में प्रथम स्थान पर रहे। मारवाड़ स्कूल की छात्रा सुष्मिता सेवदा जिले में तृतीय तथा किड्स जोन स्कूल की नंदिनी ने तहसील क्षेत्र में द्वितीय स्थान प्राप्त किया। इस दौरान मौलासर गायत्री परिवार के परिजनों ने खुशी जताते हुए उज्ज्वल भविष्य की कामना की।